ఐబిసి కింద చర్యలకు ఆర్బిఐ నిర్ణయం.. మొత్తం ఎన్పిఎల్లో 25 శాతం ఈ 12 ఖాతాల్లోనేన్యూఢిల్లీ: మొండి పద్దులపై యుద్ధం మొదలైంది. దివాలా చట్టాల కింద చట్టప్రకారం చర్యలు తీసుకొని బకాయిలు వసూలు చేసేందుకు 12 పెద్ద ఎన్పిఎ ఖాతాలను భారతీయ రిజర్వ్ బ్యాంక్ (ఆర్బిఐ) గుర్తించింది. ఈ ఖాతాలకు సంబంధించి బకాయిల వసూలుకు ఇన్సాల్వెన్సీ చట్టాల ప్రకారం చర్యలకు ఉపక్రమించాల్సిందిగా బ్యాంకులను ఆర్బిఐ ఆదేశించింది. ఆర్బిఐ గుర్తించిన 12 ఖాతాల్లో ఒక్కో ఖాతాలో 5000 కోట్ల రూపాయలపై బడిన బకాయిలున్నాయి. ఈ 12 ఖాతాల్లోని బకాయిల మొత్తం దాదాపు 1.5 లక్షల కోట్ల రూపాయల వరకు ఉంటుందని అంచనా. అంటే పిఎ్సయు బ్యాంకుల మొత్తం ఎన్పిఎల్లో ఈ 12 ఖాతాల వాటా 25 శాతం అన్నమాట.  ఈ 12 ఖాతాల నుంచి బకాయిల వసూలుకు  ఇన్సాల్వెన్సీ అండ్ బ్యాంక్రప్టసీ కోడ్ (ఐబిసి) కింద చర్యలు తీసుకుంటారు. అయితే ఈ ఖాతాలు ఎవరివన్న విషయం మాత్రం ఆర్బిఐ వెల్లడించలేదు. దేశీయ బ్యాంకింగ్ రంగంలో సుమారు 8 లక్షల కోట్ల రూపాయల మేర మొండిపద్దులున్నాయి. ఇందులో 6 లక్షల కోట్ల రూపాయలు కేవలం ప్రభుత్వ రంగ బ్యాంకుల ఖాతాల్లోనే ఉన్నాయి. ఐబిసి కింద చర్యలు తీసుకునే ఖాతాలకు సంబంధించి ఆర్బిఐ ప్రత్యేక అడ్వైజరీ కమిటీని  నియమించింది. ఈ కమిటీ సిఫారసుల మేరకు ఇప్పుడు చర్యలకు ఉపక్రమిస్తున్నారు.ఆర్బిఐ ఆదేశాల మేరకు ఈ ఖాతాలకు సంబంధించి అప్పులిచ్చిన బ్యాంకులు దివాలా చట్టాల కింద బకాయిల వసూలుకు కేసులు నమోదు చేయాల్సి ఉంటుంది. ఈ కేసులకు నేషనల్ కంపెనీ లా ట్రిబ్యునల్ ప్రత్యేక ప్రాధాన్యత ఇచ్చి విచారణ జరుపుతుంది. అయితే కేసుల నమోదుకు ముందు బ్యాంకులు మొండి బకాయిల పరిష్కారం కోసం ఎగవేతదారులతో చర్చిస్తాయి. ప్రత్యామ్నాయ ప్లాన్ ను సూచిస్తాయి. ఆరు నెలల్లోగా ఈ ప్లాన్కు అంగీకారం తెలపని పక్షంలో ఇన్సాల్వెన్సీ చట్టాల ప్రకారం కేసులను నమోదు చేస్తారు. మొండి పద్దులకు సంబంధించిన 500 ఖాతాలను అడ్వైజరీ కమిటీ పరిశీలించింది. ఇందులో గరిష్ఠ స్థాయిలో బకాయిలున్న 12 ఖాతాలను ముందుగా ఎంపిక చేశారు. మొత్తం రుణం ఎన్పిఎగా మారినా లేక రుణ మొత్తంలో 60 శాతంపైగా ఎన్పిగా మారినా ఆ ఖాతాలను ఐబిసి కింద రెఫర్ చేసే అవకాశం ఉంది.
aibisi kinda charyalaku arbi nirnayam.. mottam enpllo 25 saatam ee 12 khatallonenyudilla: mondi paddulapai yuddham modalaindi. diwala chattala kinda chattaprakaram charyalu teesukoni bakaayilu vasulu chesenduku 12 pedda npm khaataalanu bhaarateeya rizerv bank (arbi) gurtinchindi. ee khaataalaku sambandhinchi bakaayila vasuluku insalvency chattala prakaaram charyalaku upakraminchaalsindigaa byaankulanu arbi aadesinchindi. arbi gurtinchina 12 khaataallo okko khaataalo 5000 kotla roopaayalapai badina bakayilunnayi. ee 12 khaataallooni bakaayila mottam daadaapu 1.5 lakshala kotla roopaayala varaku untundani anchana. ante psu byaankula mottam enpllo ee 12 khatala wata 25 saatam annamata.  ee 12 khatala nunchi bakaayila vasuluku  insalvency and bancreptosy kod (aibisi) kinda charyalu teesukuntaaru. ayithe ee khaataalu evarivanna vishayam maatram arbi velladinchaledu . desheeya banking rangamlo sumaru 8 lakshala kotla roopaayala mera mondipaddulunnaayi. indulo 6 lakshala kotla roopaayalu kevalam prabhutva ranga byaankula khaataallone unnaayi. aibisi kinda charyalu teesukune khaataalaku sambandhinchi arbi pratyeka advaijari kamiteeni  niyaminchindi. ee commity sifaarasula meraku ippudu charyalaku upakramistunnaaru.arbi aadesaala meraku ee khaataalaku sambandhinchi appulichina byaankulu diwala chattala kinda bakaayila vasuluku kesulu namodu cheyalsi untundi. ee kesulaku neshanal company laa tribunal pratyeka praadhaanyata ichi vichaarana jaruputundi. ayithe kesula namoduku mundu byaankulu mondi bakaayila parishkaaram kosam egavetadaarulato charchistaayi. pratyaamnaaya plan nu suuchistaayi. aaru nelallogaa ee plaanku angeekaaram telapani pakshamlo insalvency chattala prakaaram kesulanu namodu chestaaru. mondi paddulaku sambandhinchina 500 khaataalanu advaijari commity pariseelinchindi. indulo garishta sthaayilo bakaayilunna 12 khaataalanu mundugaa empika chesaru. mottam runam npmga marina leka runa mottamlo 60 saatampaigaa enpigaa marina aa khaataalanu aibisi kinda refer chese avakaasam undi.